safouaneb/arywiki huggingface dataset:
28 يوليوز

28 يوليوز ؤلا نهار 28 شهر 7 هوّا نّهار نمرة 209 من تّقويم لميلادي (210 يلا كان لعام مكبّس). باقين 156 يوم من موراه تال لّخر د لعام.
29 يوليوز

29 يوليوز ؤلا نهار 29 شهر 7 هوّا نّهار نمرة 210 من تّقويم لميلادي (211 يلا كان لعام مكبّس). باقين 155 يوم من موراه تال لّخر د لعام.
30 يوليوز

30 يوليوز ؤلا نهار 30 شهر 7 هوّا نّهار نمرة 211 من تّقويم لميلادي (212 يلا كان لعام مكبّس). باقين 154 يوم من موراه تال لّخر د لعام.
31 يوليوز

31 يوليوز ؤلا نهار 31 شهر 7 هوّا نّهار نمرة 212 من تّقويم لميلادي (213 يلا كان لعام مكبّس). باقين 153 يوم من موراه تال لّخر د لعام.
1 دجنبر

1 دجنبر ؤلا نهار 1 شهر 12 هوّا نّهار نمرة 335 من تّقويم لميلادي (336 يلا كان لعام مكبّس). باقين 30 يوم من موراه تال لّخر د لعام.
3 دجنبر

3 دجنبر ؤلا نهار 3 شهر 12 هوّا نّهار نمرة 337 من تّقويم لميلادي (338 يلا كان لعام مكبّس). باقين 28 يوم من موراه تال لّخر د لعام.
4 دجنبر

4 دجنبر ؤلا نهار 4 شهر 12 هوّا نّهار نمرة 338 من تّقويم لميلادي (339 يلا كان لعام مكبّس). باقين 27 يوم من موراه تال لّخر د لعام.
5 دجنبر

5 دجنبر ؤلا نهار 5 شهر 12 هوّا نّهار نمرة 339 من تّقويم لميلادي (340 يلا كان لعام مكبّس). باقين 26 يوم من موراه تال لّخر د لعام.
6 دجنبر

6 دجنبر ؤلا نهار 6 شهر 12 هوّا نّهار نمرة 340 من تّقويم لميلادي (341 يلا كان لعام مكبّس). باقين 25 يوم من موراه تال لّخر د لعام.
7 دجنبر

7 دجنبر ؤلا نهار 7 شهر 12 هوّا نّهار نمرة 341 من تّقويم لميلادي (342 يلا كان لعام مكبّس). باقين 24 يوم من موراه تال لّخر د لعام.
8 دجنبر

8 دجنبر ؤلا نهار 8 شهر 12 هوّا نّهار نمرة 342 من تّقويم لميلادي (343 يلا كان لعام مكبّس). باقين 23 يوم من موراه تال لّخر د لعام.
9 دجنبر

9 دجنبر ؤلا نهار 9 شهر 12 هوّا نّهار نمرة 343 من تّقويم لميلادي (344 يلا كان لعام مكبّس). باقين 22 يوم من موراه تال لّخر د لعام.
11 دجنبر

11 دجنبر ؤلا نهار 11 شهر 12 هوّا نّهار نمرة 345 من تّقويم لميلادي (346 يلا كان لعام مكبّس). باقين 20 يوم من موراه تال لّخر د لعام.
12 دجنبر

12 دجنبر ؤلا نهار 12 شهر 12 هوّا نّهار نمرة 346 من تّقويم لميلادي (347 يلا كان لعام مكبّس). باقين 19 يوم من موراه تال لّخر د لعام.
13 دجنبر

13 دجنبر ؤلا نهار 13 شهر 12 هوّا نّهار نمرة 347 من تّقويم لميلادي (348 يلا كان لعام مكبّس). باقين 18 يوم من موراه تال لّخر د لعام.
14 دجنبر

14 دجنبر ؤلا نهار 14 شهر 12 هوّا نّهار نمرة 348 من تّقويم لميلادي (349 يلا كان لعام مكبّس). باقين 17 يوم من موراه تال لّخر د لعام.
16 دجنبر

16 دجنبر ؤلا نهار 16 شهر 12 هوّا نّهار نمرة 350 من تّقويم لميلادي (351 يلا كان لعام مكبّس). باقين 15 يوم من موراه تال لّخر د لعام.
17 دجنبر

17 دجنبر ؤلا نهار 17 شهر 12 هوّا نّهار نمرة 351 من تّقويم لميلادي (352 يلا كان لعام مكبّس). باقين 14 يوم من موراه تال لّخر د لعام.
18 دجنبر

18 دجنبر ؤلا نهار 18 شهر 12 هوّا نّهار نمرة 352 من تّقويم لميلادي (353 يلا كان لعام مكبّس). باقين 13 يوم من موراه تال لّخر د لعام.
19 دجنبر

19 دجنبر ؤلا نهار 19 شهر 12 هوّا نّهار نمرة 353 من تّقويم لميلادي (354 يلا كان لعام مكبّس). باقين 12 يوم من موراه تال لّخر د لعام.
20 دجنبر

20 دجنبر ؤلا نهار 20 شهر 12 هوّا نّهار نمرة 354 من تّقويم لميلادي (355 يلا كان لعام مكبّس). باقين 11 يوم من موراه تال لّخر د لعام.
21 دجنبر

21 دجنبر ؤلا نهار 21 شهر 12 هوّا نّهار نمرة 355 من تّقويم لميلادي (356 يلا كان لعام مكبّس). باقين 10 يّام من موراه تال لّخر د لعام.
22 دجنبر

22 دجنبر ؤلا نهار 22 شهر 12 هوّا نّهار نمرة 356 من تّقويم لميلادي (357 يلا كان لعام مكبّس). باقين 9 يّام من موراه تال لّخر د لعام.
23 دجنبر

23 دجنبر ؤلا نهار 23 شهر 12 هوّا نّهار نمرة 357 من تّقويم لميلادي (358 يلا كان لعام مكبّس). باقين 8 يّام من موراه تال لّخر د لعام.
24 دجنبر

24 دجنبر ؤلا نهار 24 شهر 12 هوّا نّهار نمرة 358 من تّقويم لميلادي (359 يلا كان لعام مكبّس). باقين 7 يّام من موراه تال لّخر د لعام.
25 دجنبر

25 دجنبر ؤلا نهار 25 شهر 12 هوّا نّهار نمرة 359 من تّقويم لميلادي (360 يلا كان لعام مكبّس). باقين 6 يّام من موراه تال لّخر د لعام.
26 دجنبر

26 دجنبر ؤلا نهار 26 شهر 12 هوّا نّهار نمرة 360 من تّقويم لميلادي (361 يلا كان لعام مكبّس). باقين 5 يّام من موراه تال لّخر د لعام.
29 دجنبر

29 دجنبر ؤلا نهار 29 شهر 12 هوّا نّهار نمرة 363 من تّقويم لميلادي (364 يلا كان لعام مكبّس). باقين يوماين من موراه تال لّخر د لعام.
30 دجنبر

30 دجنبر ؤلا نهار 30 شهر 12 هوّا نّهار نمرة 364 من تّقويم لميلادي (365 يلا كان لعام مكبّس). باقي نهار واحد من موراه تال لّخر د لعام.
31 دجنبر

31 دجنبر ؤلا نهار 31 شهر 12 هوّا نّهار نمرة 365 من تّقويم لميلادي (366 يلا كان لعام مكبّس). هاد نّهار هوّا لّخر ف لعام.
ويقاموس

لويقاموس هوّا پروجي د لويب ب بزاف د لّوغات و تابع ل مؤسسة ويكيميديا، لي لهاداف ديالو لمصاوبة ديال ديكسيونير حور ؤ فابور ديال لمصطلحات (كلمات، تعبيرات، حكام ؤ متال ؤ زيد ؤ زيد)، ب جميع لّوغات طّبيعية ؤ شي لوغات صطيناعية. هاد دّخلات يقدرو يحتاويو علا تعريفات، تصاور، وصف ديال نّوطق، لؤصولوجيا، تّصريف، امتيلا د تّخدام ديال لمصطلحات، قتيباسات، لمصطلحات لمرتابطة، طرجمات، ؤ ستونات خرين. لپروجي د ويقاموس مفتوح ل اي واحد باش يساهم فيه بحال جميع لپروجيات د ويكي، ؤ متوفر دابا ب 171 لوغة. سّمية د "ويقاموس" هيّا دمج ديال كلمة "ويكي" معا كلمة "قاموس". بحال نيت لمشروع د ويكيپيديا، لويقاموس مجيري من طاراف مؤسسة ويكيميديا، ؤ مفتوح ل متطوعين باش يساهمو فيه. هاد لمتطوعين نقدرو نسميوهوم "كتاتبيا" ؤلا "ويقيين". دّاطا د لويقاموس كاتّستعمل بزاف ف لعطاشات ديال طّريطما د لّوغات طّبيعية (Natural Language Processing). تاريخ. تحل السيت د لويقاموس ف 12 دجنبر 2002، و كان قتيراح ديال دانييل اتصون و لاري سانڭر (واحد من الجوج لي اسسو ويكيپيديا). ف 28 مارس 2004، خرجو اول مشاريع د لويقاموس ماشي ب النڭليزية لي هوما لويقاموس ب لفرانساوية و ب لپولونية. من ديك الساع خرجو بزاف د لويقاموسات ب لوغات خرين. اكبر ويقاموس دابا هوّ ديال النڭليزية لي فيه كتر من 7، 5 مليون دخلة (ب كلمات ب كتر من 4300 لوغة)، تابعو د لفرانساوية لي فيه 4، 7 مليون دخلة، و عاد لمالاڭاشية ب 4، 3 مليون دخلة.
ميترو (أدات)

لميترو هوّا ادات ديال لحساب د طول ديال لحوايج، فيها شكال ؤ نواع مختالفين. عادتن كاتكون مصاوبة من لكاوتشو، لپلاستيك، لفيبرة د جّاج، ؤلا شي معدن فليكسيبل، يعني ماكيتهرسش يلا تطوا شوية. نّواع لي كيتسعملو ف دّار عادتن ماكيفوتش طّول ديالهوم 5 تال 10 ميترو علا اقصى تقدير، ؤ كيقدرو يتحطو ف جّيب. مي نّواع لي كيخدموهوم لحرايفية بحال لمسّاحا د لارض كيقدرو يوصلو تال 100 ميترو. نقدرو نݣولو بلي لميترو من اقدم لختيراعات ديال بنادم، حيت من ديما كانت لحاجة ل لستيعمال ديال شي ادات د لحساب د طّول، سيرتو ف لمجال د لبني. ولاكين ب شّكل لعصري ديالو لي كيترولا، لميترو تّختارع ف لقرن تسعطاش، ؤ ب تّحديد ف 1829 من طاراف دجيمس تشيسطيرمان.
پيلانتي (كورة)

پيلانتي اولّا پيل. (بلعربية: ركلة جزاء، بالنݣليزية: Penalty kick) هي طريقة ديال لمعاودة د اللعب فالرياضة د كورة، واللي فيها مسموح للكوايري يتيري لبالون على لݣول ديال لفرقة لوخرة اللي كايعس عليه لحارس بّوحدو. كاتعطى فاش لعّاب كايدير غلط اللي نورمالمو كايتعاقب بكوفرة نيشان فلمينطاقة د پيلانتيات ديالهوم. كاتّحط لكورة اللي غاتّيرا فالنقطة د پيلانتي اللي بعيدة 11 ميترو على خط لݣول وجاية فنص الطريق مابين خطوط التوش بجوج. فلواقيع، پيلانتي كاتجيب بيوتة كتر من فاش ماكاتجيبهومش، حتى ضد لحراس اللي عندهوم التجريبة. هادشي كايعني باللي لقرار ديال پيلانتي هو قرار اللي يقدر يقلب لماطش، خصوصا الا كانو لبيوتة اللي تسجلو قلال اولّا ماكاينينش ݣاع. نفس التيرات كايتدارو فتيرات الترجيح فبعض لبوطولات والتورنوايات باش يبان شكون اللي ربح واحد لماطش اللي لميطات ديالو سالاو بالتعادول. هاد التيرات كايتحكمو فيهوم قواعد اللي شوية مختالفين على لقواعد د پيلانتي. لحالات فاش كاتّعطى. كاتّعطى پيلانتي فاش هاد لغلاط كايديرهوم شي كوايري فلمينطاقة د پيلانتيات ديالهوم ولكورة ملعوبة (لكورة خاصها تكون ملعوبة فلوقت اللي تدار فيه لغلط، ولاكين "ماخصهاش بالضرورة" تكون وسط لمينطاقة د پيلانتيات فديك لوقيتة). الطريقة. لكورة كاتحط فالنقطة د پيلانتي، وخا يكون لغلط اللي جاب لپيلانتي طرا فقنت اخور ديال لمينطاقة د پيلانتيات. لحكم حاصّو يعرف لكوايري اللي غادي يدير پيلانتي. هاد لكوايري ولحارس ديال لفرقة لوخرة هوما بّوحدهوم اللي خاصهوم يكونو ف لمينطاقة د پيلانتيات. ݣاع لكوايرية خاصهوم يكونو فالتيران برّا هاد لمينطاقة، مورا النقطة د پيلانتي بشي 9. 15 ميترو (هاد لمسافة كايحددها لقوس د پيلانتي). لحارس عندو لحق باش يتحرك قبل ماتكون لكورة ملعوبة، ولاكين خاص يبقى فوق خط لݣول موالي للكوايري مول التير، بلا مايقيس الرجلين ولعاريضة د لݣول والشبكة. فاش كاتحرّك كورة خاص خاص طرف ديال واحد لݣدم بلقليلة تكون كاتقيس خط لݣول. لحكم لمعاون اللي مسؤول على خط لݣول ديال لبلاصة اللي تدارت فيها پيلانتي كايمشي للتقاطع مابين خط لݣول ولمينطاقة د پيلانتيات، وكايعاون لحكم ياك مايكون شي غلط و/اولّا واش تماركا بيت. لحكم كايصفّر باش يبيّن باللي مومكين پيلانتي تبدا. لكوايري اللي غايشوتي يقدر يبدا يدير حركات فيهوم لقوالب والتحريميات فاش كايجري لجيهة لكورة، ولاكين ماعندوش لحق الا وصل لعندها يديرهوم باقي. لكورة خاصها تكون مزݣّية قبل مايكون التير، والتير هادا خاص يكون للقدّام. لكورة كاتكون ملعوبة فاش كاتكون تّيرات وكاتّحرك، وفهاد لوقت لكوايرية لوخرين يقدرو يدخلو للقوس ولمينطاقة د پيلانتي. اللعاب اللي تيرا لكورة ماعندوش لحق يعاود يقيسها حتى يكون قاسها كوايري اخور من وحدة من لفراقي بجوج اولا لكورة تكون خرجات (واخّا يكون تماركا ݣول). لغلاط فالتنفيد. الا طرا غلط فالتطبيق ديال لقواعد د اللعبة فپيلانتي، واللي هي فلغاليب الدخول للمينطاقة د پيلانتي، لحكم كايشوف واش دخلات لكورة للݣول واشمن فرقة دارت لغلط. الا لفرقة لمهاجمة (مولات پيلانتي) دارت واحد من هاد لغلاط، كاتّعطى كوفرة مانيشانش للفرقة لمدافعة واخا يطرا اللي يطرا فالتير د پيلانتي: لحكم يقدر يعطى صفرة للكوايري اللي كايعاود هاد لغلاط فوقت پيلانتي. "ݣاع" لغلاط اللي كايطراو قبل من پيلانتي كايتعامل معاهوم لحكم هاكّا، واخّا ماكايهمش فين تدار لغلط. كاتعاود پيلانتي الا لكورة قاست شي حاجة برّانية (متلا شي حاجة من برّا التيران فلوسط ديالو) وهي كاتزيد لقدّام من التير.
شلوح

شلوح (بتاشلحيت: ايشلحین) هوما واحد لمجموعة ديال لامازيغ ف شمال افريقيا بزاف ساكنين ف سوس و حتا ف الجبال ديال لاطلس و خصوصا لاطلس صغير ف المغريب. لعدد ديال الشلوح علا حساب لاحصاء ديال 2014 هو كثر من 7 و نص مليون واحد اللي هي 20% تقريبا من السكان ديال لمغريب. التاريخ. لامازيغ اللي كانو ف لمغريب شحال هادي كانو تايتاجرو مع لفينيقيين و لقرطاجيين حتا دارو لمملكة ديال موريطانية. هاد لمملكة سالات منين جاو الرومان عام 33 م. في لقرن السابع جاو العرب و الامويين و شدو شمال غرب افريقيا حتال قرطاج عام 698 م. شدو لمغريب حال عام 739 م للي جراو فيه شي قبايل امازيغية على الامويون مبعد معركة الاشراف. بزاف ديال السلالات حكمو الشلوح بحال لادارسة ولمرابطين (1053-1147) و لموحدين (1147-1275) و لمرينيين (1213-1524) و سعديين (1554-1659م). بعدها جاو لعلويين عام 1668 و لحماية لفرانساوية. التقافة. بزاف ديال الشلوح تايعيشو ب التربية ديال لمواشي و الزراعة ف جبال ديال لاطلس و سهل ديال سوس. كاين بزاف منهم تايتحركو على حساب الشتا الى كاين لجفاف. تاشلحيت. الشلوح تايهضرو ب تاشلحيت اللي هي من لوغات اطلسية امازيغية. تشلحيت تاتسما ب السوسية حيت تاتهضر بزاف ف سوس و هي من اللغات امازيغية اللي تاتهضر بزاف ف المغريب و خصوصا ف لمدون ديال سوس بحال اݣادير والصويرة وتزنيت.
توش (كورة)

التوش (بلعربية: رمية تماس، بالنݣليزية: Throw-in) هي طريقة ديال لمعاودة د اللعب فالرياضة د كورة فاش لبالون كايخرج برّا التيران. لقانون 15 ديال لقواعد د اللعبة كاينضّم هاد التوش. فاش كاتّعطى. منين لكورة كاتخرج برّا اللعب فاش كاتدوز من خط التوش فالجناب ديال التيران، كاتعطى لكورة للكوايري من لفرقة اللي ضد هاديك اللي خرّجات لكورة، سوا بلعاني اولا مامقصوداش. الطريقة. كايتدار التوش من لبلاصة اللي خرجات منها لكورة، سوا فوق الضس اولّا فلهوا، واخا لحكم يقدر يميّك على فروقات صغار بين فين خرجات لكورة وفين غايدّار التوش. لكوايرية ديال لفرقة لوخرة خصهوم يكونو بعاد بجوج ميترو على هاداك اللي غايلوح لكورة، واللي براسو كايكون واقف فوق خط التوش. خاص لكوايري يكون مواجه للتيران فلوقت فاش غايلوح لكورة. خاص طرف من رجليه يكون فوق خط التوش اولّا فالضس اللي على برّا، ويناول يدّيه بجوج باش يلوح لكورة من مورا وفوق راسو. لكورة كاتولّي ملعوبة فاش كاتدخل للتيران. مايمكنش لبيت يتماركا من توش؛ الا لكوايري لاح لكورة ودخلات على لݣول ديالهوم، كاتعطى ركنية للفرقة لوخرة. بنفس الطريقة مايمكنش لبيت ديال لهجوم يتماركا من توش، الا لكوايري لاح لكورة ودخلات على لݣول ديال لفرقة لمدافعة، كاتعطى ضربة مرمى للفرقة لمدافعة. لكوايري ماكايجيهش اندار بالتسلول الا خدا لكورة من عند صاحبو بتوش. لمهاجمين لمطورين كايستاغلّو هاد لقاعدة كايرجعو اللور من مورا ݣاع لمدافعين ديال لفرقة لوخرة، باش غير يشدّو لكورة يلقاو الطريق خاوية لجيهة لݣول. باش توصل لكورة بعيد احسن زاوية باش خصها تلاح هي 30 درجة من لافق د الشوف لماكسيموم، بحساب ديراسة دارتها لجامعة د برونل. بحساب الديراسة، لكوايرية يقدرو يوصلو لكورة بعيد الا لاحوها فزوايا اللي قلال، بسباب السرعة اللي كاتجي. احسن زاوية غادي تكون 45 درجة، لوكان ماكانتش السرعة وكان الليوح من الضس ماشي فوق الراس والجبيد ديال لهوا اللي كايتحكّمو. لغلاط فالتنفيد. الا شي كوايري مابعّدش جوج ميترو على داك اللي غايقصّر التوش قبل ماتكون لكورة ملعوبة، اولّا كايحبسو باش يلوح بطريقة معيّقة، كاتعطاه صفرة بسباب السلوك اللي ماشي رياضي. الا التوش تلعبات قبل مايوقّف لحكم اللعب على هاد لغلط، كايولّي يعطي كوفرة مانيشانش. الا ماقدرش مول لكورة يلوحها بالطريقة باش خاصها تلاح، اولا مالاحهاش من لبلاصة فاش خرجات، كاتعطى هاد التوش لكوايري من لفرقة لوخرة. هاد لحالة كاتسمى "توش مغلوطة". الا داك اللي لاح لكورة عاود قاسها قبل مايقيسها شي لعّاب اخور، هادا غلط كايتعاقب عليه ب كوفرة مانيشانش كاتعطى للفرقة لوخرة من لبلاصة ديال لغلط. الا كانت لقيسة التانية غلط كبير، فهاد لحالة كايتعاقب على هاد لغلط ب كوفرة نيشان اولّا پيلانتي. الا شي لعاب بان باللي كاياخد توش، ومن بعد نيشان عطاها لشي صاحبو فلفرقة باش يلوحها، كاتعطى صفرة للكوايري اللول على التعطال د اللعب. اي واحد كايتعطل باش يلوح لكورة بتوش كاياخد صفرة. لحارس ماخصّوش يشد بيدّيه لكورة اللي جاتو من عند صاحبو فلفرقة من التوش. هادشي مايمكنش يتعوض بلحارس الا قاس لكورة برجليه قبل من يدّيه. الا طرا هاد لغلط فلمينطاقة د پيلانتي د لحارس، كاتعطى كوفرة مانيشانش. الا طرا لغلط برا لمينطاقة د پيلانتيات د لحارس، كاتعطى كوفرة نيشان.
كورة

لكورة هيّا شكل تسطاري (هنداسي) ف تلاتة د لابعاد، لي كاتكون كولا نقطة علا سّطح ديالها علا نفس لبعودية من واحد نّقطة كاينة ف صّونطر ديال لكورة. لكورة ضونك هيا لموقابيل ديال دوارة ف جوج ابعاد.
سيدي حمو الطالب

حمو بن عبد الله ولا سيدي حمو كوتفنوت، سيدي حمو الطالب عاش ما بين (1706 - 1789م) واحد من اشهر شاعرين امازيغين في منطقة سوس جنوب لمغريب. مكان و زمان لي تزاد فيه حمو الطالب. تزاد فعام 1706م فدوار تغكالت في منطقة و قبيلة تفنوت فرقة ازكروز حدا جبل توبقال. اصل سيدي حمو و تسميات لي كان معروف بيها. تفنوت معروفا عند سواسة ب"راس لواد" حيت اسيف (واد) نتيفنوت واحد من ويدان لي كي صب في واد سوس دكشي علاش تسميات لي كانو كي يعطو ليه بيها ولا لي معروف بيها كتكون متعلقة بقبيلتو لي هيا تفنوت ولا منين جاي و هادو هما تسميات لي كان معروف بيها : و من تسميات تقدر تعرف بلي هو ماشي من سوس ولا اطلس صغير حيت سواسة كانو تيعرفو تفنوت براس وادي زيد كوتفنوت لي كتعني بشلحة من تفنوت و زيد كوتغالكات لي كتعني من تاغلكات و هاد دوار راه من تفنوت. حياة ديال سيدي حمو طالب. سيدي حمو طالب نزل من تفنوت الى سوس و بدبت فاولوز باش اقرى و لتاحق بواحد من اعتق مدارس فسوس و خرج منها فقيه، موراها قلبها شعر و كان كي شارك في مناسبات شعر فقبايل اطلس صغير و سهل سوس. تشهر بزاف فمنطقة سوس و تعرف ب باب نومارݣ (امارݣ هوّا الشعر عند امازيغ) و جا سيدي حمو طالب فوقية كان عامرة مشاكل من اضطرابات السياسية والثورات فمنقطة سوس فاواخر حكم ديال مولاي اسماعيل. اعمال ديال سيدي حمو طالب. رجع سيدي حمو طالب من تورة شعرية ف تراب شعبي للمنطقة و عاون باحت ف لادب و التاريخ باش يعرفو جوانب المجتمع سوسي خلال القرن الطناش هجري (18 م). كاتردد السمية د حمو الطالب ف التراث الادبي الشعبي ديال سوس، قليل فين كاين شي شاعر امازيغي من لمنطقة ماكيستشهدش بقول سيدي حَمّو، ف وقت لانشاد، و مازالين الشعرا كايستاهلّو قصايدهم ب قولة: «ءِرْحمْك اسيدي حمو ءينّا ءِيكلّين» اولا يرحمك الله يا سيدي حمّو، قال المسكين. قوالو. كلام سيدي حمو الطالب ماتزممش بقلم ولايني كان كلامو كايتعاود بين جيال و جيال من بين قوالو: -" "ئرحم ربي سيدي حمو الطالب باب ن ؤمارݣ، اس ئنا ئݣلين:"" زعما، الله يرحم سيدي حمو الطالب لمعلم ديال امارݣ، راه ݣال هاد لفاقير: (هاد لجوملة على ماضهر كانت كاتبدا بيها ݣاع لقوال ديالو. ) -"واد تيموزّونين مقار ئصفا زوند ايور، واد ئيات اور ايݣي يات مقار نيت ئيدر ئيمّوت" زعما، هاداك اللي مزلوط واخا يبري بحال لݣمرة، اللي ماعندو والو ماكايسوا والو. واخا نيت عايش، ميّت. -"ئفولكي الصبر، ئݣا غيمكاد لحرير، اور سار ادبر يان، اغ اصبر يان ئ ݣار بنادم، الدنوب اد روران" زعما، الصبر مزيان، داير بحال لحرير ماعمرو يدبر شي واحد، الا صبر شي واحد لشي بنادم خايب، راه دار الدنوب. -" اداك اور اينا يان اور ايلين ايمدوكالنس -نزريتيد-، اشكو الدونيت ايمدوكال كاسازراينت" زعما، مايݣولش شي واحد اللي ماعندو صحاب -دوزت الدنيا بيخير-، لاحقاش الدنيا الصحاب اللي كايدوزوها. بعض الاغاني الامازيغية لي تذكر فيهم. •ايواليون ن سيدي حمو الطالب -غمكلي تنا ترابوت ن ارشاش. (لقوال د سيدي حمو الطالب- داكشي اللي ݣالت لفرقة د ارشاش) • لوركيسطرا السمفونية لامازيغية (علي شوهاد). لوفات. مات سيدي حمو الطالب عام 1789م فعمر 83 عام و تدفن ف مولاي براهيم.
سيدي قدور العلمي

سيدي قدور العلمي (مزيود ف 1742 ف مكناس، مات ف 1850) واحد من اكتر شّوعارا لمغاربا ف شّهرة ديالو، ؤ تّشهر سيرتو ب لاغاني ديالو. سميتو كاملة هيا عبد القادر بن محمد بن احمد بن ابي القاسم الادريسي العلمي الحمداني، ؤ كان معروف ب سميت سيدي قدور العلمي الطالبي العبد السلامي. كان كاتب د لاغاني من نوع لملحون ؤ اسس زاوية علمين صّوفية ف مكناس. هاد زّاوية كانت وحدة من لمراكز لي نتاشر منها لملحون. قدور لعلمي كبر ف مكناس، ؤ كيتعتابر ولي صالح، ؤ واحد من اعضم شّوعارا د شمال افريقيا ف شعر لعصري ؤ شّعبي. لاعمال ديالو تجمعو ف كتاب ف 2009 من طاراف اكاديمية المملكة المغربية، ب تقديم من لباحت لمغريبي عباس الجيراري.
يوسف أمين العلمي

يوسف امين العلمي (مزيود ف 20 نونبر 1961 ف لعرايش) هوّا كاتب مغريبي ؤ ؤستاد ديال تّواصل ؤ لميديا ف جامعة بن طفيل ف قنيطرة. عندو بزاف د لمنشورات لعلمية ف جورنالات اكاديمية علا لفن، تّصوير ؤ لاشهار. عندو كتوبا ب لفرانساوية ؤ كتاب قصير ب دّاريجة عنوانو "تقرقيب نّاب" نشرو ف 2005.
ؤردو

اللغة لاوردو (بلاوردو: اُردُو) ولاّ لاوردية، هي لوغة هندوؤروپية من لفرع د لوغات هندوايرانية. لاوردو هي لغة رسمية ف پاكيستان، هي و لينݣليزية. تاتّهضر لاوردو تا ف لهند و معتارفين بيها 5 د لولايات تما. اللغة لاوردو قريبة بزاف للغة لهندية، و الناس اللي تيهضروهم بجوج تيقدرو يتفاهمو بيناتهم. لاوردو هي اللغة اللي تيهضروها الناس بيناتهم ف پاكيستان، الا ماكانتش عندهم نفس اللغة لام. لمجموع د الناس اللي تيهضروها ما بين اللي هي لغتهم لام و اللي تعلموها هو تقريبا 100 مليون واحد ف لعالم.
پراݣ

پراݣ (ب تّشيكية Praha، ب لالمانية Prag، ب لّاتينية Praga) هيّا لعاصيمة ديال لجمهورية د تّشيك ؤ اكبر مدينة فيها، ؤ نمرة تلطاش ف ترتيب لمدون لكبار ديال تّيحاد لؤروپي. لعاداد د سّكان ديالها 1. 3 مليون د بنادم ف لمدينة براسها، ؤ 2. 7 مليون ف لمنطقة لميطروپوليطانية لي تابعة ليها. پراݣ من بين اهم لعواصم تّقافية ف ؤروپا، ؤ لمدينة لخامسة فيها من حيت لعاداد د زّوار لي جاو ليها ف 2017 ؤ سّاتة ف 2018 ؤ تّاسعة ف 2019. تاريخيا كانت هيا لعاصيمة ديال مملكة بوهيميا، ؤكانت مدينة موهيمة ف لامبراطورية لؤسطروهانݣارية، ؤ ولات من بعد لعاصيمة ديال تشيكوصلوڤاكيا حتال 1993 فاش تفرتقات ل جوج بلدان هوما تّشيك ؤ سلوڤاكيا. ف 1992، صّونطر ديال پراݣ ولا داخل ف لّيستة د ليونيسكو ديال تّرات لعالمي. تاريخ. صعيب نعرفو فوقاش تاسسات پراݣ كا مدينة. كاينين فيها ادلة ديال سّكنة د بنادم من لعصر لپاليوليثي ؤلا لحجري لقديم، لي تسالا ف حدود هادي 12000 عام، شي لي ماكيدلش ب ضّارورة علا تواجد بشري مستامر. لمؤرخ لالماني ليهودي داڤيد ݣانس كتب بلي پراݣ تاسسات كا مدينة سميتها "بويهايم Boihaem" من طاراف ماليك سميتو "بويّا Boyya" ف 1306 قبل لميلاد، ولاكين ماكاينينش ادلة مادية (نقيشات، شقفات د لفلوس) علا هاد لهضرة. ف علاين لقرن لخامس قبل لميلاد، واحد لمجموعة د لقبايل لكيلتية دارو مستوطنة ديالهوم ف زاڤيست، لي دابا كاينة ف ضّواحي ديال پراݣ، ؤ سمّاو لمنطقة "بويوهايموم Boiohaemum"، يعني "بلاد ديال شعب لبويي". ف لّخر ديال لالفية لّولة قبل لميلاد، لقبايل لجرمانية غادي يجرّيو علا لكلتيين من لمنطقة. ف لقرن تّاني لميلادي، لجغرافي ليوناني كلاوديوس پطوليمايوس رسم خريطة ديال جّيهة فين كاينة دابا پراݣ، ؤ دار بلي كانت فيها مدينة جرمانية سميتها "كاسورݣيس Casurgis". ف لقرن لخامس لميلادي، مورما طاحت لامبراطورية رّومانية لغربية، غادي يوقعو هجرات كبار ف ؤروپا، لي ف خيلالهوم غادي يخويو لجرمانيين لمنطقة لوسطانية د بوهيميا، ؤ ياخدو بلاصتهوم لقبايل سّلاڤية، لي من بينهوم لقبايل تّشيكية، لي ف لقرون تّلاتة لي تبعو هادشي غادي يبنيو عاداد ديال لقلاعي ف پراݣ ؤ نّواحي ديالها. لؤسطورة ديال تّاسيس د پراݣ كاتنسب هاد لحادات ل دوكة ؤ شوافة لي عاشت ف لقرن تّامن لميلادي سميتها ليبوشي ؤ راجلها پشيميسّل لي اسس سّلالة لپشيميسلية لي حكمات مملكة بوهيميا، ؤ مناطق خرين ف ؤروپا لوسطانية حتال لقرن سطاش. لاسطورة كاتݣول بلي ليبوشي وقفات علا صخرة كبيرة حدا واد ڤلطاڤا ؤ ب تاشوافت ديالها تنبات: "كانشوف مدينة عضيمة لي لمجد ديالها غادي يوصل ل نّجوم"، ؤ امرات باش يتبنا قصر ؤ مدينة سميتها "پراها" ف ديك لبلاصة. لمنطقة ولاو كيحكموها دّوكات لي ولاو من بعد ملوك ديال بوهيميا. پراݣ ولات مركز تيجاري موهيم، ؤ ستاقرو فيها تّجار من ؤروپا كاملة، منهوم تّجار ليهود من سپانيا من لقرن لعاشر.
إشتراكية

لاشتراكية، هي نضرية سياسية وقتصادية ديال لحكيم، اللي تاتقول باللي الجماعة هي اللي تاتملك لوسائل د لانتاج، و مايمكنش للناس تكون عندهم شي حاجة ديالهم، بحال الشركات و لحوانت و لوطيلات. لقكرة ديال لاشتراكية هي باللي الا الجماعة ملكات كلشي، غادي يكون عندها الجهد كتر، بالعكس ديال النضام الراسمالي، فين الناس اللي عندهوم لفلوس كتر هوما اللي تيتحكمو ف كلشي. من بين لمفكرين لكبار اللي فسّرو و تعمقو كتر ف لمفهوم د لاشتراكية، كاين كارل ماركس و ڤلاديمير لينين و انطونيو ݣرامشي.
لغلاط ف كورة

لغلاط ف كورة هوما فعايل كايديروهوم لكوايرية، واللي كايحددهوم لحكم باللي ماشي هوما هادوك وخاص يعطي عليهوم عقوبة. هاد لفعايل يقدرو يكونو غلاط اولا سلوك خايب اولّا بجوج على حساب اشنو وكيفاش وعلاش تدار. لغلاط والسلوك لخايب تدكرو فلقانون 15 ديال لقواعد د اللعبة. لغلط هو فعلة مازويناش واللي لحكم كايقرر باللي هي ضد لقواعد د اللعبة وكاتقطع اللعب فلماطش. كايتعاقب لغلط بضربط غلط (ممكين ݣاع پيلانتي) كاتعطى للفرقة لوخرة. لقانون 12 ديال لقواعد د اللعبة فيه ليستة محددة ديال لفعايل اللي يقدرو يكونو غلاط. لخرق ديال واحد من لقواعد كايكون غلط فاش كايتحققو فيه هاد الشروط كاملين: السلوك لخايب هو اي سلوك من عند اي لعّاب اللي كايحددو لحكم باللي ماشي مزيان واللي كايعاقب عليه بكارطة صفرة ولّا حمرة. السلوك لخايب ماشي بحال لغلط: السلوك لخايب يقدر يطرا فاي وقت (واخا تكون لكورة برّا التيران، بين لميطات وقبل ومورا لماطش) وفاي بلاصة (حتى برّا لخطوط دالتيران)، لكوايرية وحتى اللعابة شونجمو يقدو يتعاقبو عليه. :38 الى خرج شي كوايري بحمرة، مايقدرش باقي يرجع للتيران، وكاتبقى لفرقة لاعبة بكوايرية قلّ. من مورا صفرة، لكارطة التانية كاتكون حمرة. لمرارك د لغلاط. غلاط خرين. ماشي ݣاع لفعايل ديال لكوايرية غلاط فلقواعد. كايقدرو يكونو مشاكيل تقنية (تهراس لقواعد ديال لمعاودة د اللعب) اولا سلوك خايب (كايتعاقب عليهوم بصفرة اولّا حمرة). لمخالفة لمعاودة ديال لقواعد كاتجيب على اللي دارها صفرة. :38
أمازيغ

الامازيغ (ب لامازيغية imaziɣn ⵉⵎⴰⵣⵉⵖⵏ، لمفرد ديالها amaziɣ ⴰⵎⴰⵣⵉⵖ) ؤلا البربر (سمية برّانية) هوما واحد المجموعة اتنية، وكيتّعتابرو السكان الاصليين د شمال افريقيا من واحة سيوة ف شّرق حتال جزر الكناري ف لغرب، واكبر نسبة ديالهوم كاينة فالمغريب، عاد باش الدزاير، و كايشكلو طرف من سّكان د تونس و ليبيا و موريطانيا و الشمال ديال مالي و الشمال ديال النيجر. لعاداد ديالهوم كان ف 2015 ف جوايه 36 مليون. حاليا كثر من 40 مليون نسمة امازيغ وكاين تعداد كبير من السكان لي ماعارفينش العرق ديالهم بسباب سياسة التعريب اللي نهجها المغرب ف بداية الاستقلال ديالو. عاداد كبير د لامازيغ تعرّبو فاللّسان معا مرور زّمان. و بزاف د نّاشطين لامازيغ كيعتابرو بلي اغلبية د سّكان د شمال افريقيا امازيغ ف لاصل، ؤ بلي لهوية ديالهوم خاصها ترجع. سّمية. سّمية د "يمازيغن" كاتعني "النبلاء" ؤلا "لكرام" ؤلا "لاحرار"، و هيّ السمية لي كيسمّيو لامازيغ بيها راسهوم (سمية دخلانية "endonym")، موقابيل مصطلحات خرين باش سمّاوهوم اقوام خرين تاريخياً (سمية برانية "exonym")، بحال بارباروي عند ليونانيين لقدام (لي سماو بيها بزاف د لقوام، ماشي غير لامازيغ) لي خداوها لعرب ب صيغة بربر، و مشواش عند لمصريين لقدام. على حساب محمد شفيق، لكلمة اصلها "امازاغ" لي جات من لفيعل "يوزغ"، لي كيعني "هجم"، و هاكا كانت لكلمة ف لاصل كاتعني "داك لي كيهجم و ما كيتّهجمش عليه".
حزب ليستقلال

حزب ليستقلال، ولاّ حزب لاستقلال، هو حزب سياسي مغريبي، محسوب على ليمن لمحافض. تاسس لحزب ف ابريل 1937، من بزاف د الناس اللي كانو تيديرو لعمل لوطني ف لمغريب، منهم علال لفاسي و حمد بلافريج. هاد الناس دارو خدمة سياسية من ديك لوقت، تا ستاقل لمغريب. ف 1959 تقسم لحزب على جوج ملّي خرجو منّو بزاف د الناس (لمهدي بن بركة، عبد الرحيم بوعبيد، عبدالله براهيم) و اسسو ليتيحاد لوطني للقوات الشعبية حزب ليستقلال عندو بلايص ف لبرلمان و ف لحكومة ديال لمغريب، و لامين لعام ديالو دابا هو نزار لبركة.
عبد الرحمان ليوسفي

عبد الرحمان ليوسفي (تولد ف 8 مارس 1924 ف طانجا - مات ف 29 ماي 2020 ف الدار لبيضا) كان سياسي ومحامي مغريبي من لحزب ديال لاتحاد لاشتراكي. كان هو لوزير اللول د لمغريب من 1998 ل 2002. كتابو. ف 2018، نشر عبد الرحمان ليوسفي كتاب ديالو بلعربية سميتو "احاديث فيما جرى" (هضاري على اللي وقع)، و هضر فيه على حياتو من الصغر ديالو والدخول ديالو للسياسة، تال لوقت اللي ولاّ فيه وزير اوّل.